I utgangspunktet skal alle matrikkelenheter ha geometri, men av ulike årsaker kan denne mangle. Den vanligste årsaken er at matrikkelenheten ligger utenfor dekningsområdet for Økonomisk kartverk (ØK) som historisk sett har vært grunnlaget for registrering av de fleste eiendommene utenfor tettbygde strøk. I tillegg fokuserte ØK på landbrukseiendommer (over 5 dekar), og mindre eiendommer kan derfor også mangle i noen områder. Videre er det matrikkelenheter som av ulike årsaker ikke er lagt inn i matrikkelkartet. Det at matrikkelenheter mangler geometri kan føre til ulike problemer. Blant annet kan kravene i matrikkelloven § 10 andre ledd ikke være oppfylt i områder med matrikkelenheter uten geometri. Matrikkelloven § 10 andre ledd lyder slik: "Ny matrikkeleining kan berre opprettast når det er klart kva for matrikkeleining eller matrikkeleiningar den nye eininga blir utskilt frå eller oppretta på" . Når det gjelder anleggseiendommer, er det verdt å merke seg at de i liten grad har teig. De føres i hovedsak med anleggsprojeksjonsflate, fordi de strekker seg over eller under annen matrikkelenhet. Matrikkelenheter registrert som annen matrikkelenhet kan være gamle rettigheter som ikke skal ha teig. Antall bestående matrikkelenheter uten teig